पाएं अपने शहर की ताज़ा ख़बरें और फ्री ई-पेपरडाउनलोड करें
मुख्य खेतीबाड़ी अफसर रोपड़ डॉ. अवतार सिंह ने बताया कि जिला रोपड़ में 15800 हेक्टेयर में धान की सीधी बिजाई की जाएगी। इस संबंधी जिले के सभी ब्लॉकों को लक्ष्य की बांट कर दी गई है। उन्होंने बताया कि रोपड़ जिले में पानी की काफी कमी है जिस कारण इस विधि के साथ धान लगाने से बिजली व पानी की बचत होगी और मशीनरी का खर्च भी कम होगा। इस विधि को अपना कर किसान आर्थिक तौर पर भी लाभ प्राप्त कर सकते हैं। उन्होंने कहा कि माहिरों की राए अनुसार इस विधि के साथ 15 से 20 प्रतिशत तक पानी की बचत होती है। उन्होंने यह भी बताया कि बाढ़ की संभावना वाले क्षेत्रों में यह विधि ज्यादा कामयाब रहेगी क्योंकि बाढ़ का पानी खेतों में रुकने की बजाए जमीन में चला जाएगा और फसलों को नुकसान कम होगा।
उन्होंने बताया कि खेतीबाड़ी विभाग द्वारा इस लक्ष्य को पूरा करने के लिए 16 मार्च से 30 अप्रैल तक सभी ब्लॉकों में 35 जागरूकता कैंप लगाए जा चुके है। इन कैंपों द्वारा किसानों को इस विधि को अपनाने के लिए प्रेरित किया गया है। इसके अलावा खेतीबाड़ी विभागों द्वारा सीधी बिजाई वाली ड्रिलें भी किसानों को सब्सिडी पर उपलब्ध करवाई जाएंगी और किसानों की जरूरत अनुसार अन्य यत्न किए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn